Rasmus Rändvee

Rasmus Simon Rändvee (sündinud 28. novembril 1995) on Pärnust pärit eesti laulja ja laulukirjutaja, kes sai tuntuks 2012. aastal telesaate "Eesti otsib superstaari" viienda hooaja võitjana. 

Ta on lõpetanud põhikooli Pärnu Ühisgümnaasiumis ja 2015. aastal Pärnu Sütevaka Humanitaargümnaasiumi.

Enne soolokarjääri tegutses Rasmus Rändvee bändis Facelift Deer solisti ja laulukirjutajana. Facelift Deer alustas tegevust 2011. aasta jaanuaris ning 2014. aastal sai bänd Eesti Muusikaauhindadel auhinna aasta uue tulijana ja aasta parima rokkalbumi eest. 

2017. aastal alustas ta soolokarjääri, tulles Eesti Laulul välja laulukirjutajate laagris sündinud teosega "This Love".

"Eesti otsib superstaari" 

Rasmus Rändvee oli 17-aastane, kui ta saatesarjast "Eesti otsib superstaari" osa võttis. Ta õppis siis Pärnu Sütevaka Humanitaargümnaasiumi 10. klassis ja oli ansambli Facelift Deer solist.[25]

Rändvee pääses finaalidesse kohtunike valikul kolmandas stuudiovoorus ning laulis lohutusvoorus Kings of Leoni lugu "Use Somebody".

23. detsembril 2012 Nokia Kontserdimajas välja kuulutatud võitja sai auhinnaks superstaari nimetuse, plaadilepingu Universal Musicuga ja 10 000 eurot. Selle koha eest võitlesid Rasmus Rändvee ja Elina Born, saate võitis Rändvee 59% poolthäältega.

Eesti Laul 
2013. aasta Eesti Laulul osales Rasmus Rändvee Facelift Deeri koosseisus looga "Dance", mis jäi finaalis seitsmendale kohale.

2017. aastal osales Rasmus Rändvee Eesti Laulul oma esimese soolosingliga "This Love", mille kaasautorid olid Bert Prinkenfeld, Stewart James Brock ja Ewert Sundja. Lugu pälvis sooja vastuvõtu ning pääses finaali, saavutades lõpuks kolmanda koha.

2020. aastal sai Rasmus Rändvee ja Karl- Ander Reismanni lugu "Young" Eesti Laulul 12. koha.

Diskograafia

Album 

"Facelift Deer" (2013: Universal Music Oy)

Singlid 
"This Love" (2016: Made in Baltics)

"Falling in love with you" (2018: Made in Baltics)

"Kas süda veel lööb" (2019: Made in Baltics)

"Young" (2019: Made in Baltics)

Viited

Välislingid 
 Rasmus Rändvee Facebookis
 Rasmus Rändvee Instagramis
 Rasmus Rändvee Spotifys
 "This Love"

Eesti lauljad
Pärnu Sütevaka Humanitaargümnaasiumi vilistlased
Sündinud 1994